Cuneiform Tablet POAT 19 (L29 574)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-pí-im ù pu-šu-ke-en₆ qí-bi-ma a-ḫu-ú-a a-tù-nu AN.NA-ki ù TÚG.ḪI.A la i-na-ki-mu a-na u₄-me-e qú-ur-bi-tim 9 GÍN.TA ù e-li-iš dì-na ù ša u₄-me-e pá-tí-ú-tim ma-lá ta-da-nim dí-na lu-qú-ti lu ša šé-ep DUMU èr-ra-a lu ša dan-a-šùr ìr-de₈-a lu ša ILLAT-at DUMU šu-{d}EN.LÍL AN.NA-ki ù TÚG.ḪI.A ma-lá iz-ku-ú-ni-ni té-er-ta-ak-nu <gap> li-li-kam 5 {TÚG}ku-sí-tum 1 TÚG-ni-ib-ra-ru-um ša šé-ep dan-a-šùr ù ší-im ANŠE.ḪI.A ma-lá ta-áš-a-ma-ni té-er-ta-ak-nu li-li-kam 30.33333 ma-na 7 GÍN KÙ.BABBAR ša u₄-me-e ša ta-áš-pu-ra-ni 10 ma-na 10 GÍN KÙ.BABBAR ša me-er-e a-šùr-UTU-ši 5 ma-na KÙ.BABBAR ša ḫi-na-a mì-ma a-nim ša-áš-qí-lá-ma i-na pá-nim-ma šé-bi-lá-nim ṭup-pu-um ša ší-ma-at a-šùr-i-mì-tí i-na ḫu-ra-ma iš-tí ša-lim-a-šùr DUMU en-um-a-šùr i-ba-ší šu-up-ra-ma ṭup-pá-am lu-ub-lu-ni-ku-nu-tí-ma ṭup-pá-am i-na qá-nu-e lá-wi-a-ma da-am-qí-iš a-na DUMU um-mì-a-nim ke-nim pí-iq-da-ma lu-ub-lam a-na wa-bi-il₅ ṭup-pì-im KÙ.BABBAR 1 GÍN i-na KÙ.BABBAR dí-na-šu-um <gap> ù ša <big_gap>